болохыг баталгаажуулах зорилгоор хөндлөнгийн мэргэжлийн баталгаажуулалтын байгууллагыг томилж, дүгнэлт гаргуулж болно.

- 5.3. Энэ журмын 5.2- т заасан хөндлөнгийн мэргэжлийн баталгаажуулалтын байгууллага нь дараах шаардлагыг хангасан байна.
- 5.3.1. ногоон бонд гаргах замаар татан төвлөрүүлэх хөрөнгөөр санхүүжүүлэх үйл ажиллагаанд иж бүрэн үнэлгээ хийх туршлагатай;
- 5.3.2. байгаль орчны зорилтуудын төлөвлөлт, хэрэгжилт, биелэлтийг үнэлэх чиглэлээр мэргэшсэн;
- 5.3.3. ногоон бонд гаргагч болон түүний эрх бүхий албан тушаалтан, зөвлөх үйлчилгээ үзүүлэх этгээдээс хараат бус, аливаа сонирхлын зөрчилгүй;
- 5.3.4. олон улсын холбогдох байгууллагаас гаргасан хөндлөнгийн мэргэжлийн баталгаажуулалтын байгууллагуудад зориулсан стандарт бүхий удирдамжийг мөрддөг, гэрчилгээжүүлэх системийн дагуу магадлан итгэмжлэгдсэн.
- 5.4. Ногоон бонд гаргах замаар татан төвлөрүүлсэн хөрөнгийг ногоон бонд гаргагч нь тусгай дансанд байршуулж, зөвхөн энэ журмын 5.1 - т заасан зориулалтын дагуу ашиглана.
- 5.5. Бондын хугацаа дуусахад ногоон бондын хөрөнгөөр санхүүжүүлсэн дүн болон үлдэгдэл хөрөнгө нь татан төвлөрүүлсэн хөрөнгийн дүнгээс багагүй байна.
- 5.6. Ногоон бонд гаргагч нь татан төвлөрүүлсэн хөрөнгийн удирдлага, зарцуулалт, хөрөнгө хуваарилалт болон санхүүгийн тайланд жил бүр аудит хийлгэх ба хөндлөнгийн мэргэжлийн баталгаажуулагч байгууллагаар дүгнэлт гаргуулсан бол тухайн татан төвлөрүүлсэн хөрөнгө бүрэн хуваарилагдаж дуусах хүртэлх хугацаанд жил бүр тухайн байгууллагаар ногоон үйл ажиллагаатай холбоотой дүгнэлт гаргуулна.
- 5.7. Энэ журмын 8.6.3 - т заасан Ногоон бондын тайланг хөндлөнгийн мэргэжлийн баталгаажуулалтын байгууллага хянан баталгаажуулж болно.
- 5.8. Ногоон бонд гаргагч нь энэ журмын 5.2, 5.6, 5.7 - т заасны дагуу хөндлөнгийн баталгаажуулагч байгууллагыг авч ажиллуулсан бол хөндлөнгийн баталгаажуулагч байгууллагын гаргасан тайланг Ногоон бондын тайланд тусгаж, компанийн цахим хуудсаар олон нийтэд мэдээлнэ.
- 5.9. Ногоон бонд гаргагч энэ журам эсхүл холбогдох бусад хууль тогтоомжид заасан шаардлагыг зөрчсөн бол уг зөрчлийг арилгах чиглэлээр Хорооноос үүрэг өгөх бөгөөд гаргасан зөрчлийг арилгаагүй тохиолдолд Хороо энэ тухай холбогдох байгууллагууд болон олон нийтэд нэн даруй мэдэгдэнэ.

## ЗУРГАА. БОНДЫГ АНХДАГЧ ЗАХ ЗЭЭЛД САНАЛ БОЛГОХ, ХОЁРДОГЧ ЗАХ ЗЭЭЛИЙН АРИЛЖААГ ЭХЛҮҮЛЭХ

- 6.1. Хороо нийтэд санал болгон гаргах бондыг бүртгэх тухай шийдвэрээр тухайн бондыг үнэт цаасны бүртгэлд бүртгэх болон анхдагч зах зээлд санал болгох зөвшөөрлийг нэгэн зэрэг олгоно.
- 6.2. Бондыг анхдагч зах зээлд санал болгох, захиалга авах үйл ажиллагааг Хороонд бүртгүүлснээс хойш зургаан сарын дотор гүйцэтгэнэ.
- 6.3. Андеррайтер нь бондыг танилцуулгад тусгасан нөхцөл, журамд заасан арга хэлбэрээр анхдагч зах зээлд санал болгоно.
- 6.4. Андеррайтер нь энэ журмын 6.3 - т заасан ажиллагааг хэрэгжүүлэхээс өмнө стратегийн болон мэргэжлийн хөрөнгө оруулагчдад бондын талаар танилцуулж, санал болгож болно.
- 6.5. Андеррайтер нь бондыг анхдагч зах зээлд санал болгож, захиалгыг эхлүүлэх тухай мэдэгдлийг уг ажиллагааг эхлүүлэхээс ажлын таваас доошгүй өдрийн өмнө Хороонд мэдэгдэх бөгөөд мэдэгдэл нь дараах агуулгатай байна:
- 6.5.1. захиалга авч эхлэх огноо, үргэлжлэх хугацаа;
- 6.5.2. санал болгох бондын хэмжээ, үнэ ;
- 6.5.3. санал болгох арга, хэлбэр.
- 6.6. Хөтөлбөр хэрэгжүүлж байгаа этгээд нь бондын нийлүүлэлтийг хийхэд энэ журмын 6.5 - д заасан мэдэгдэлд дараах баримт бичгийг хавсаргана:
- 6.6.1. өмнөх улирлын санхүүгийн ерөнхий үзүүлэлт ;